Θεολόγος Νικολούδης

Ο Θεολόγος Νικολούδης του Ιωάννη (Λέρος, 1890 - Αθήνα, 1946) ήταν Έλληνας δημοσιογράφος και πολιτικός. 

 Βιογραφικά στοιχεία 
Γεννήθηκε στη Λέρο στα Δωδεκάνησα το 1890. Τα πρώτα εγκύκλια μαθήματα τα έλαβε στη Σύρο και στη συνέχεια στο Κάιρο όπου και ακολούθησε εμπορικά μαθήματα ξεκινώντας τη καριέρα του ως υπάλληλος τράπεζας καλλιεργώντας όμως τα γράμματα.Παγκόσμιο Βιογραφικό Λεξικό Εκδοτική Αθηνών, Αθήνα 1988. Νεότατος συνεργάσθηκε με εφημερίδες και περιοδικά της Αλεξάνδρειας και στη συνέχεια της Αθήνας. Το 1914 δημοσίευσε το πεζογράφημα Δειλινές κουβέντες. Το 1917 σε συνεργασία με τον Σ. Αλιμπέρτη την εφημερίδα Πολιτεία την οποία και συνέχισε να εκδίδει μόνος του μέχρι το 1929. Ακολουθώντας στη πολιτική τον Ιωάννη Μεταξά εκλέχθηκε βουλευτής Αθηνών το 1926 με το Κόμμα Ελευθεροφρόνων. Το 1927 ανέλαβε υπουργός Παιδείας και Θρησκευμάτων στη κυβέρνηση συνασπισμού του Αλέξανδρου Ζαΐμη. Το 1931 επανεξέδωσε την Πολιτεία. Το 1936 μετά τη κήρυξη της δικτατορίας του Μεταξά στις 4 Αυγούστου, ανέλαβε υφυπουργός Τύπου και Τουρισμού στην Κυβέρνηση Μεταξά στις 31 Αυγούστου 1936, διατηρώντας το αξίωμα αυτό μέχρι την κατάληψη της Ελλάδας από τους Γερμανούς και στην Κυβέρνηση Τσουδερού τον Απρίλιο του 1941, όπου έλαβε και τον τίτλο του υπουργού Εθνικής Προνοίας οπότε διέφυγε στο εξωτερικό ως μέλος της.Η πνευματική ελίτ του μεταξικού καθεστώτος, Επτά Ελευθεροτυπία, 4 Αυγούστου 2013, ανάκτηση 4 Οκτωβρίου 2015. Επανήλθε μετά τη λήξη του πολέμου στην Αθήνα όπου και πέθανε σε ηλικία 56 ετών στις 8 Νοεμβρίου 1946."Απεβίωσεν ο Θ. Νικολούδης", εφ. Το Φως, φύλλο 9ης Νοεμβρίου 1946, σελ. 4.

Η σύζυγός του, Ειρήνη (ξαδέρφη της Ασπασίας Μάνου, πέθανε το 1972 σε ηλικία 72 ετών.[www.elia.org.gr/EntryImages%5C1%5CΝΙΚΟΛΟΥΔΗΣ,%20ΘΕΟΛΟΓΟσ.rtf Βιογραφία], αρχείο ΕΛΙΑ..

 Παραπομπές 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες πολιτικοί-επέκταση
Κατηγορία:Έλληνες υπουργοί Εθνικής Πρόνοιας
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υφυπουργοί Τύπου και Τουρισμού
Κατηγορία:Βουλευτές Αθηνών
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2012
Κατηγορία:Δωδεκάνησα
Κατηγορία:Λέρος